Deutsche Kinderschar

Deutsche Kinderschar,  Deutsche Kinderschar der N.S. Frauenschaft («Nasjonalsosialistisk kvinneligas tyske barneskare») eller Kindergruppen der NS.-FrauenschaftNazistpartiets organisasjonsbok 1940 om barnegruppene til partiets kvinneorganisasjon (side 267) var en organisert virksomhet for barn fra seks til ti år i det nasjonalsosialistiske Tyskland fra 1933 til 1945.

Deutsche Kinderschar var barnegrupper som ble drevet av småskolelærere i N.S. Frauenschaft innenfor lokale partiområder. I 1938 skal det ha vært flere enn 350 000 barn med i gruppene.Medlemstall ifølge Jahrbuch 1938 der Reichsfrauenführung Aktiviteter med lek og fellesskap fortsatte også under andre verdenskrig.Presentasjon av NS-Frauenschaft i Frauen-Warte januar 1944 (side 62) Barn i samme lokallag var likt kledt, men uniformeringa var ikke standardisert, og draktene kunne variere mellom gruppene. Emblemet var en Wolfsangel, ulvekork-rune formet som en N eller Z med tverrstrek, for eksempel påsydd jentenes kjoler eller på guttenes beltespenner. Lederne bar partinål med rødt hakekors.Deutsches Historisches Museum Berlin: NS-Frauenbund, Deutsche Kinderschar, Mitgliedsabzeichen

Deltakelse i «de tyske barneskarene» skulle blant annet legge til rette for videre organisering og innordning i den militaristisk gjennomorganiserte staten. Når barna fylte ti, ble jentene medlemmer i Deutsche Jungmädel (JM), guttene i Deutsche Jungvolk (DJ). Når de ble 14, fortsatte de i henholdsvis Bund Deutscher Mädel (BDM) og Hitlerjugend (HJ) der de ble inntil de var 18. Disse organisasjonene var underlagt toppledelsen i Hitlerjugend. Fra 1936 ble medlemskap i den statlige ungdomsorganisasjonen obligatorisk.Hitlerjugend i Store norske leksikon på snl.no. Hentet 10. mars 2021 fra https://snl.no/Hitlerjugend

Se også
 Jungmädelbund, for jenter 10-14 år
 Deutsche Jungvolk, for gutter 10-14 år

Referanser

Eksterne lenker
 Om Deutsche Kinderschar i samlerforum på nett

Kategori:Barne- og ungdomsorganisasjoner
Kategori:Organisasjoner i det tredje rike
Kategori:Organisasjoner opphørt i 1945